Съдържание

# Номерация

Указва формата за номериране, чрез който да се номерират заглавията в текущия документ.

За достъп до тази команда...

Изберете раздела Инструменти - Номерация на заглавия - Номерация

## Ниво

Щракнете върху нивото от плана, което искате да промените, после задайте настройките за номериране за това ниво. За да приложите настройките за номериране – с изключение на стила на абзац – върху всички нива, изберете „1 – 10“.

## Номерация

Задайте форматирането за избраното ниво от плана.

### Номер

Изберете схемата за номериране, която искате да приложите върху избраното ниво от плана.

Избор | Описание
--- | ---
1, 2, 3, ... | Арабски цифри
A, B, C, ... | Азбучно номериране с главни букви A – Z След 26-ия елемент номерацията продължава с AA, AB, AC, ...
a, b, c, ... | Азбучно номериране с малки букви a – z След 26-ия елемент номерацията продължава с aa, ab, ac, ...
I, II, III, ... | Римски цифри (големи)
i, ii, iii, ... | Римски цифри (малки)
A,... AA,... AAA,... | Азбучно номериране с главни букви A – Z След 26-ия елемент номерацията продължава с AA, BB, CC, ...
a,... aa,... aaa,... | Азбучно номериране с малки букви a – z След 26-ия елемент номерацията продължава с aa, bb, cc, ...
Няма | Без символ за номериране. В началото на номерирания ред се изписва само знакът или символът, дефиниран в полетата Разделител.

### Започване от

Въведете номера, от който искате да започва номерацията на заглавията за избраното ниво.

### Стил на абзац

Изберете стила на абзац, който да се присвои на избраното ниво от плана. Ако изберете „Няма“, избраното ниво от плана няма да бъде дефинирано.

### Знаков стил

Изберете знаковия стил на знака за номериране.

### Видими поднива

Изберете броя нива от плана, които да бъдат включени в номерирането на заглавията. Ако изберете 1, ще се вижда само номерът за текущото ниво от плана. Ако изберете например 3, в номера на заглавието ще се показват текущото ниво и двете предходни нива.

## Разделител

По желание укажете текст, който винаги да се показва преди или след номера на заглавието.

### Преди

Въведете текста, който искате да се показва преди номера на заглавието. Например, ако въведете „Глава “, преди номера на заглавието винаги ще се изписва „Глава “.

### След

>Въведете текста, който искате да се показва след номера на заглавието. Например, ако въведете „.“, номерът на заглавието винаги ще завършва с точка.

Теми, свързани с показаната

Позиция

Номерация на заглавия